2. ลักษณะการประกอบธุรกิจ

2.1 ความเป็นมา

บริษัท อาปิโก ไฮเทค จำกัด (มหาชน) (“บริษัทฯ”, “AH”) ก่อตั้งขึ้นเมื่อวันที่ 25 มีนาคม 2539
ด้วยทุนจดทะเบียน 75 ล้านบาท
เพื่อที่จะได้รับผลประโยชน์ทางภาษีจากคณะกรรมการส่งเสริมการลงทุน (BOI)
โดยการรับโอนกิจการจาก บริษัท เอเบิล ออโตพาร์ท อินดัสตรีส์ จำกัด
ซึ่งปัจจุบันได้หยุดดำเนินธุรกิจแล้ว บริษัท อาปิโก ไฮเทค จำกัด (มหาชน) บริหารงานโดย
นายเย็บ ซู ชวน นักธุรกิจชาวมาเลเซียซึ่งมีประสบการณ์ในอุตสาหกรรมยานยนต์มายาวนานกว่า 30
ปี และมาตั้งรากฐานในประเทศไทยเกือบ 20 ปีแล้ว ปัจจุบันนายเย็บ ซู ชวน ถือหุ้นประมาณร้อยละ
9.35 ของทุนจดทะเบียนทั้งหมด

ปี 2542 บริษัทฯ ได้รับใบรับรองมาตรฐานคุณภาพ QS 9000 และ ISO 9002
ในการจัดการระบบคุณภาพ และในเดือนเมษายน บริษัทฯได้จัดตั้ง บริษัท นิว เอร่า เซลส์ จำกัด
(บริษัทย่อย) โดยได้รับโอนธุรกิจทั้งหมดมาจาก บริษัท นิว เอร่า จำกัด
ซึ่งปัจจุบันหยุดดำเนินธุรกิจแล้ว ทั้งนี้บริษัททั้งสองมี นายเย็บ ซู ชวน เป็นผู้มีอำนาจบริหารงาน

ปี 2543 บริษัทฯ ได้ซื้อหุ้นเพิ่มในบริษัท เอเบิล ซาโน อินดัสตรีส์ (1996) จำกัด (“ASICO”)
คิดเป็นสัดส่วนการถือหุ้นร้อยละ 36 นอกจากนี้บริษัทฯ
ยังได้ลงทุนที่ประเทศมาเลเซียโดยการร่วมทุนกับนักธุรกิจชาวมาเลเซียจัดตั้งบริษัท อาปิโก ไพลคอน
(มาเลเซีย) จำกัด และบริษัท นิว เอร่า เซลส์ (มาเลเซีย) จำกัด ปัจจุบัน บริษัทฯ
ได้ขายหุ้นของบริษัท อาปิโก ไพลคอน (มาเลเซีย) ทั้งหมดให้กับนักธุรกิจชาวมาเลเซียไปแล้ว

ปี 2544 บริษัท ไซม์ ดาร์บี้ (ประเทศไทย) จำกัด ซื้อหุ้นจากนายเย็บ ซู ชวน รวมจำนวน
3,250,000 หุ้น คิดเป็นสัดส่วนถือหุ้นร้อยละ 25 ของจำนวนหุ้นทั้งหมด ปัจจุบันบริษัท ไซม์ ดาร์บี้
(ประเทศไทย) จำกัดมิได้ถือหุ้นของบริษัทฯ แต่อย่างใด

ปี 2545 เดือนพฤษภาคม บริษัทฯ ได้รับการรับรองมาตรฐาน ISO 14001 และในเดือนกรกฎาคม
ที่ประชุมผู้ถือหุ้นได้มีมติแปรสภาพบริษัทฯ เป็นบริษัทมหาชนจำกัด และมีมติให้เพิ่มทุนจดทะเบียนจาก
160 ล้านบาทเป็น 210 ล้านบาท โดยออกหุ้นสามัญใหม่จำนวน 10 ล้านหุ้น มูลค่าที่ตราไว้หุ้นละ 5
บาท เพื่อเสนอขายต่อประชาชนทั่วไป ต่อมาในเดือนสิงหาคมบริษัทฯ
ได้ร่วมลงทุนกับนักธุรกิจชาวมาเลเซียจัดตั้งบริษัท เทเนกา เซเทีย รีซอสเซส จำกัด
ในประเทศมาเลเซีย

ปี 2546 ในเดือนมกราคม บริษัทฯ ได้ชำระค่าหุ้นเพิ่มทุน ในบริษัทร่วม คือ บริษัท เอเบิลซาโน่
อินดัสตรีส์ (1996) จำกัด ทำให้บริษัทฯมีสัดส่วนการถือหุ้นเพิ่มขึ้นจากร้อยละ 36 เป็นร้อยละ 45.6
ของทุนจดทะเบียน และในวันที่ 28 มิถุนายน บริษัทฯได้เข้าลงทุนในสัดส่วนร้อยละ 100
ของทุนจดทะเบียนของบริษัท แพริช สตรัคเจอรัล โปรดักส์ (ประเทศไทย) จำกัด จากบริษัท ดานา
คอร์ปอร์เรชั่น พร้อมทั้งได้เปลี่ยนชื่อบริษัทใหม่เป็น บริษัท อาปิโก อมตะ จำกัด
ตั้งอยู่ในนิคมอมตะนคร อำเภอพานทอง จังหวัดชลบุรี ดำเนินกิจการผลิตชุดโครงช่วงล่างรถยนต์
สำหรับรถกระบะ Isuzu D-Max และรถกระบะเชฟโรเลตของ บริษัท เจนเนอรัล มอเตอร์
(GM). ในเดือนตุลาคม บริษัท อาปิโก ไฮเทค เพิ่มทุนจดทะเบียนจาก 210 ล้านบาทเป็น 240
ล้านบาท ด้วยการออกหุ้นโดยวิธีการเสนอขาย 4.2 ล้านหุ้นให้กับผู้ถือหุ้นเดิมในราคาหุ้นละ 80
บาทและอีก 1.8 ล้านหุ้นเสนอขายให้กับประชาชนทั่วไปในราคาหุ้นละ 148 บาท ซึ่งทำให้บริษัทฯ
มีเงินหมุนเวียนเพิ่มขึ้น 600 ล้านบาท ตามมูลค่าหุ้นที่ตราไว้ในราคา 5 บาท วันที่ 26 พฤศจิกายน
บริษัทฯ ได้จัดตั้งบริษัท เอเบิล มอเตอร์ จำกัด
เพื่อดำเนินธุรกิจตัวแทนจำหน่ายและศูนย์บริการรถยนต์ มิตซูบิชิ

ปี 2547 เดือนพฤษภาคม บริษัทฯ ได้แปลงมูลค่าหุ้นที่ตราไว้จาก 5 บาทเป็นมูลค่า 1 บาท
ต่อมาในวันที่ 29 กรกฎาคม บริษัทฯ ได้จัดตั้งบริษัท อาปิโก เอ็นจิเนียริ่ง จำกัด
ขึ้นเพื่อดำเนินธุรกิจในการวิจัยและพัฒนาการวิศวกรรม ต่อมา วันที่ 5 สิงหาคม บริษัทฯ
ได้ร่วมลงทุนกับบริษัท ฟิชเชอร์เทค จำกัด สิงคโปร์ จัดตั้งบริษัท ฟิชเชอร์-อาปิโก จำกัด ขึ้น
ตั้งอยู่ที่นิคมโรจนะ จังหวัดพระนครศรีอยุธยา วันที่ 15 ตุลาคม บริษัทฯ ลงทุนในบริษัท คุนชาน
เจินไต-ซินเชง พรีซิชั่น ฟอร์จจิ้ง จำกัด ในประเทศจีน ร้อยละ 75 ของหุ้นทั้งหมด บริษัท คุนชาน
เจินไต-ซินเชง พรีซิชั่น ฟอร์จจิ้ง ดำเนินกิจการผลิตชิ้นส่วนรถยนต์ด้วยการตีอัดขึ้นรูป ในประเทศจีน
และในเดือนตุลาคม เช่นกัน บริษัทฯ ได้รับใบรับรองมาตรฐาน ISO/TS 16949.

ปี 2548 บริษัทฯ ได้ลงทุนในสัดส่วนร้อยละ 100 ของทุนจดทะเบียน 120 ล้านบาทในบริษัท อาปิโก
ไฮเทค พาร์ทส์ จำกัด ซึ่งดำเนินธุรกิจผลิตชิ้นส่วนรถยนต์ในประเทศไทย และลงทุนร้อยละ 100
ของทุนจดทะเบียน 65 ล้านบาท ในบริษัท อาปิโก ไฮเทค ทูลลิ่ง จำกัด
ซึ่งดำเนินธุรกิจออกแบบและผลิตแม่พิมพ์ชิ้นส่วนรถยนต์
และอุปกรณ์จับยึดในการประกอบรถยนต์ในประเทศไทย และในเดือนกันยายน บริษัทฯได้ลงทุนร้อยละ
100 ของทุนจดทะเบียน 2 ล้านเหรียญสหรัฐ ในบริษัท อาปิโก เซี่ยงไฮ้ จำกัด
ซึ่งดำเนินธุรกิจให้บริการตีกลึงอะไหล่ชิ้นส่วนรถยนต์ในประเทศจีน และในเดือนตุลาคม
บริษัทฯได้ลงทุนในสัดส่วนร้อยละ 60 ของทุนจดทะเบียน 100 ล้านบาท ในบริษัท เอเบิล ไอทีเอส
จำกัด
ซึ่งดำเนินธุรกิจผลิตอุปกรณ์ระบบนำทางรถยนต์ในประเทศไทยและในเดือนพฤศจิกายนบริษัทฯได้เพิ่มสัดส่วนการลงทุนในบริษัท
คุนชาน เจินไต-ซินเชง พรีซิชั่น ฟอร์จจิ้ง จำกัด เป็นร้อยละ 100 ของทุนจดทะเบียน 2.3
ล้านเหรียญสหรัฐ

ในเดือนสิงหาคม 2548 ที่ประชุมวิสามัญผู้ถือหุ้นของบริษัทฯ
มีมติอนุมัติการเพิ่มทุนจดทะเบียนของบริษัทฯ จากเดิม 240 ล้านบาท เป็น 282.36 ล้านบาท
โดยการออกหุ้นบุริมสิทธิเพิ่มจำนวน 42.36 ล้านหุ้น มูลค่าที่ตราไว้หุ้นละ 1
บาทเพื่อเสนอขายแบบเฉพาะเจาะจง ในราคาหุ้นละ 34.41 บาทให้กับ กลุ่มบริษัท โซจิทสึ
คอร์ปอเรชั่น (Sojitz Corporation) และบริษัทในเครือของกลุ่มบริษัทดังกล่าว

ปี 2549 เดือนกุมภาพันธ์ บริษัทฯ เข้าซื้อหุ้นร้อยละ 20 ในบริษัท Jackspeed Corporation
จำกัด ซึ่งเป็นบริษัทจดทะเบียนในตลาดหลักทรัพย์สิงคโปร์
และเป็นผู้เชี่ยวชาญในการผลิตอุปกรณ์ตกแต่งรถยนต์และชิ้นส่วนรถยนต์ คิดเป็นมูลค่าการลงทุน 6.3
ล้านดอลลาร์สิงคโปร์ (151.7 ล้านบาท) เดือนกันยายน บริษัทฯ ได้รับการรับรองมาตรฐาน ISO
14001 และในเดือนตุลาคม บริษัทฯ ได้เข้าซื้อหุ้นในบริษัท เคพีเอ็น ออโตโมทีฟ จำกัด (มหาชน)
และบริษัทย่อยจากกลุ่มณรงค์เดช และจะเข้าซื้อหุ้นทั้งหมดภายในปี 2550 โดยจะเปลี่ยนชื่อ บริษัท
เคพีเอ็น ออโตโมทีฟ จำกัด (มหาชน) เป็น บริษัท อาปิโก ฟอร์จจิ้ง จำกัด (มหาชน) และบริษัท
เคพีเอ็น พลาสติก จำกัด (มหาชน) เป็น บริษัท อาปิโก พลาสติค จำกัด (มหาชน)
ในเดือนกุมภาพันธ์ 2550

ปี 2550

- เข้าถือหุ้น 100% ในบริษัทเคพีเอ็น ออโตโมทีฟ จำกัด (มหาชน) โดยเปลี่ยนชื่อบริษัทเป็น
บริษัทอาปิโก

ฟอร์จจิง และอาปิโก พลาสติค

- ลงนามในสัญญาข้อตกลงความช่วยเหลือทางเทคนิค (T/A) กับบริษัท เอ็ดชา เอเชีย-แปซิฟิค
เพื่อความร่วมมือกันทางด้านเทคนิคในการผลิตตัวควบคุมระยะการเปิดประตู, บานพับประตู
และเบรกมือ

- ลงนามในสัญญาข้อตกลงความช่วยเหลือทางเทคนิค (T/A) กับบริษัท คอเท็กซ์ ประเทศ
เยอรมันเพื่อการผลิตถังน้ำมันพลาสติค

- ลงนามใน MOU เพื่อร่วมทุนกับบริษัท ฟูจิ เทคนิกา
ซึ่งเป็นหนึ่งในบริษัทผลิตแม่พิมพ์ที่ใหญ่ที่สุดแห่งหนึ่งในโลก

- ซื้อที่ดิน 100 ไร่ (40 เอเคอร์) ในนิคมอุตสาหกรรมอมตะซิตี้ จังหวัดระยอง
เพื่อขยายกิจการสร้างโรงงานแห่งใหม่

ปี 2551

- ก่อตั้งบริษัท มิ้นท์ อาปิโก ประเทศไทย จำกัด เป็นการร่วมทุนกับบริษัท Sinoone Holdings
ซึ่งเป็นบริษัทในเครือของกลุ่มบริษัทมินท์ ประเทศจีน โดยถือหุ้นจำนวน 40%
ทำการผลิตโครงกรอบกระจกส่วนบนและส่วนล่างของประตูรถ และรางรองน้ำฝนบนหลังคารถ

โครงสร้างการถือหุ้นกลุ่มบริษัท อาปิโก ไฮเทค จำกัด (มหาชน) ณ 31 ธันวาคม 2550

ภาพรวมการประกอบธุรกิจ

บริษัทฯสามารถจำแนกธุรกิจได้ตามแผนภาพดังนี้

  --------------------------------------------------------------------------------
  ประเภทการประกอบธุรกิจ                                    ในประเทศ     ต่างประเทศ
  ------------------------------------------------------ ------------ ------------
  1. ออกแบบ ผลิตและติดตั้งอุปกรณ์จับยึด                          AH, AHT      -

  2. ออกแบบและผลิตแม่พิมพ์                                   AH, AHT      -

  3. ผลิตชิ้นส่วนรถยนต์ปั๊มขึ้นรูป และท่อน้ำมันเบรค                   AH, AHP,     -
                                                         ASICO,       
                                                         SANOH, AMIT  

  4. ตัวแทนจำหน่ายรถยนต์และบริการหลังการขาย                   NESC, AM     NESSB, TSRSB

  5. ผลิตชิ้นส่วนโครงช่วงล่างรถกระบะอีซูซุ รุ่น ดี-แมกซ์ และ เชฟโรเล็ต AA           -
  โคโลราโด                                                            

  6. ผลิตชิ้นส่วนรถยนต์ตีอัดขึ้นรูป                                AF           KCXPF

  7. ผลิตภัณฑ์ชิ้นส่วนพลาสติก                                   AP           -

  8. วิจัยและพัฒนาการวิศวกรรม                                AE           AEM

  9. ธุรกิจการพัฒนาโปรแกรมคอมพิวเตอร์สำหรับรถยนต์,              AMAC, AITS   AITSPL
  ผลิตอุปกรณ์ระบบนำทางของรถยนต์ และอุปกรณ์อื่นๆ ที่เกี่ยวข้อง                      

  10. ให้บริการตีกลึงอะไหล่ชิ้นส่วนรถยนต์                         -            AS

  11. ผลิตอุปกรณ์ประดับยนต์สำหรับรถกระบะ                       AJ           -

  12. ผลิตภัณฑ์พิมพ์ลายไม้และกำมะหยี่เทียม                        KT           KIPL
  และผลิตภัณฑ์ที่เกี่ยวข้องเพื่อเพิ่มมูลค่าให้กับรถยนต์                                

  13.                                                    -            JCL
  ดำเนินธุรกิจทางด้านการผลิตชิ้นส่วนประดับสำหรับอุตสาหกรรมการขนส่ง                

  14. ดำเนินธุรกิจการลงทุนในบริษัทอื่น                           -            AIPL
  --------------------------------------------------------------------------------

ธุรกิจในประเทศ

บริษัท อาปิโก ไฮเทค จำกัด (มหาชน) จำกัด (“AH”) มีทุนชำระแล้ว 282.36 ล้านบาท
เป็นบริษัทที่ถือหุ้นใหญ่โดยกลุ่มนายเย็บ ซู ชวน ประมาณร้อยละ 34 และกลุ่ม โซจิทสึ คอร์ปอเรชั่น
ถือหุ้นประมาณร้อยละ 15 บริษัท อาปิโก ไฮเทคฯ
ดำเนินธุรกิจออกเบบผลิตและติดตั้งอุปกรณ์จับยึดเพื่อประกอบรถยนต์ (Car Assembly Jigs),
ออกแบบและผลิตแม่พิมพ์ (Stamping Dies) และผลิตชิ้นส่วนรถยนต์สำหรับประกอบรถยนต์ (OEM
Auto parts) โดยมีบริษัทย่อยและบริษัทร่วมดำเนินธุรกิจที่เกี่ยวข้องกันอีก 24 บริษัท
(ในประเทศไทย 15 บริษัท ในต่างประเทศ 9 บริษัท) ได้แก่

1)บริษัท อาปิโก อมตะ จำกัด (“AA”) ถือหุ้นทั้งหมดโดย บริษัท อาปิโก ไฮเทค จำกัด (มหาชน)
สถานประกอบการตั้งอยู่ที่นิคมอุตสาหกรรมอมตะนคร อำเภอพานทอง จังหวัดชลบุรีมีพื้นที่โดยรวม
32,000 ตารางเมตร ปัจจุบันมีทุนจดทะเบียนชำระแล้ว 800 ล้านบาท AA
ดำเนินธุรกิจผลิตชิ้นส่วนโครงรถกระบะรุ่น D-MAX ของ ISUZU และ เชฟโรเลต
โคโลราโดของบริษัท เจเนรัล มอเตอร์ส

2)บริษัท อาปิโก ไฮเทค พาร์ทส์ จำกัด (“AHP”) เป็นบริษัทย่อยของ AH โดย AH ถือหุ้นทั้งหมด
ด้วยทุนจดทะเบียนชำระแล้ว 120 ล้านบาท เพื่อผลิตชิ้นส่วนประกอบรถยนต์ในประเทศไทย

3)บริษัท อาปิโก ไฮเทค ทูลลิ่ง จำกัด (“AHT”) เป็นบริษัทย่อยของ AH โดย AH ถือหุ้นทั้งหมด
จัดตั้งในปี 2548 ด้วยทุนจดทะเบียน 65 ล้านบาท เพื่อออกแบบและผลิตแม่พิมพ์
และอุปกรณ์จับยึดในการประกอบรถยนต์

4)บริษัท อาปิโก เอ็นจิเนียริ่ง จำกัด (“AE”) เป็นบริษัทย่อยของ AH โดย AH ถือหุ้นทั้งหมด AE
จัดตั้งเมื่อปี 2547 ด้วยทุนจดทะเบียน 10 ล้านบาท
โดยมีวัตถุประสงค์เพื่อดำเนินงานเกี่ยวกับโครงการสำหรับช่วยในการพัฒนาออกแบบวิศวกรรม CAE
(Computer Aided Engineering) ที่ปรึกษาทางวิศวกรรม วิศวกรรมออกแบบ
และการวิจัยพัฒนาทางวิศวกรรม

5)บริษัท นิว เอร่า เซลส์ จำกัด (“NESC”) เป็นบริษัทย่อย โดย AH
ถือหุ้นทั้งหมดดำเนินธุรกิจตัวแทนจำหน่ายและบริการหลังการขายรถยนต์ฟอร์ด
ในเขตกรุงเทพมหานครตอนเหนือและตะวันออก ในช่วง 8 ปีที่ผ่านมา NESC
มียอดขายเป็นอันดับหนึ่งจากตัวแทนจำหน่ายทั้งหมดของฟอร์ดในประเทศไทย NESC
มีโชว์รูมพร้อมศูนย์บริการหลังการขายทั้งสิ้น 3 แห่ง
ตั้งอยู่ที่ถนนลาดพร้าวเปิดบริการในเดือนมิถุนายน 2542
ตั้งอยู่ที่ถนนรามอินทราเปิดบริการในเดือนพฤศจิกายน 2542
และอยู่ที่จังหวัดสมุทรปราการเปิดบริการในเดือนมีนาคม 2549 NESC มีทุนจดทะเบียนชำระแล้ว 20
ล้านบาท

6)บริษัท เอเบิล มอเตอร์ส จำกัด (“AM”) เป็นบริษัทย่อยของ AH โดย AH ถือหุ้นทั้งหมด
ดำเนินธุรกิจตัวแทนจำหน่ายและบริการหลังการขายรถยนต์มิตซูบิชิ AM
มีโชว์รูมและศูนย์บริการหลังการขายในเขต นวนคร จังหวัดปทุมธานี
ปัจจุบันมีทุนจดทะเบียนชำระแล้ว 20 ล้านบาท

7)บริษัท เอเบิล ไอทีเอส จำกัด (“AITS”) เป็นบริษัทย่อยของ AH โดย AH ถือหุ้นร้อยละ 60
AITS ก่อตั้งในปี 2548 ด้วยทุนจดทะเบียน 100 ล้านบาท ตั้งอยู่ที่จังหวัดอยุธยา
ดำเนินธุรกิจผลิตอุปกรณ์ระบบนำทางของรถยนต์

8) บริษัท อาปิโก แจ็คสปีด จำกัด (“AJ”) เป็นบริษัทร่วมทุนระหว่าง บริษัท อาปิโก ไฮเทค
จำกัด (มหาชน) และบริษัท แจ็คสปีด คอร์ปเปอเรชั่น ประเทศสิงคโปร์
ซึ่งเป็นบริษัทจดทะเบียนในตลาดหลักทรัพย์ประเทศสิงคโปร์ ด้วยสัดส่วน 60 % และ 40% ตามลำดับ
บริษัทก่อตั้งเมื่อปี 2549 ด้วยทุนจดทะเบียน 20 ล้านบาท ธุรกิจหลักของบริษัทคือ
การผลิตชิ้นส่วนประดับยนต์สำหรับรถกระบะ

9)บริษัท เอ แม็คชั่น จำกัด (“AMAC”) บริษัทร่วมทุนระหว่าง บริษัท อาปิโก ไฮเทค จำกัด
(มหาชน) กับบริษัท แม็คชั่น เทคโนโลยี (ไต้หวัน) ด้วยสัดส่วนการถือหุ้น 51% และ 49%
ตามลำดับ บริษัท เอ แม็คชั่น มีทุนจดเบียนทั้งสิ้น 20 ล้านบาท
ประกอบธุรกิจด้านการให้บริการระบบนำร่องการเดินทางรถยนต์

10)บริษัท อาปิโก ฟอร์จจิ้ง จำกัด (มหาชน) (“AF”) เป็นบริษัทย่อย โดย AH ถือหุ้นทั้งหมด AF
มีทุนจดทะเบียนชำระแล้ว 500 ล้านบาท ดำเนินธุรกิจผลิตชิ้นส่วนตีอัดขึ้นรูป

11) บริษัท อาปิโก พลาสติก จำกัด มหาชน (“AP”) เป็นบริษัทย่อย โดย AH ถือหุ้นทั้งหมด AP
มีทุนจดทะเบียนชำระแล้ว 150 ล้านบาท
ดำเนินธุรกิจผลิตและจำหน่ายผลิตภัณฑ์และชิ้นส่วนประกอบพลาสติก

12)บริษัท อาปิโก มิตซูอิเกะ (ประเทศไทย) จำกัด (“AMIT”) เป็นบริษัทร่วมทุนระหว่าง บริษัท
อาปิโก ไฮเทค จำกัด (มหาชน) และบริษัท มิตซูอิเกะ จำกัด ด้วยสัดส่วนการถือหุ้น 51% และ
49% ตามลำดับ ในเบื้องต้น AMIT จะเน้นทางด้านวิศวกรรม
และการตลาดของชิ้นส่วนปั๊มขึ้นรูปสำหรับลูกค้านิสสัน
และได้มีการวางแผนจะทำการผลิตชิ้นส่วนอื่นเพิ่มเติม

13)บริษัท คาซึยา (ประเทศไทย) จำกัด (“KT”) เป็นบริษัทร่วมทุนระหว่าง บริษัท อาปิโก
ไฮเทค จำกัด (มหาชน) กับบริษัท คาซึยา (ประเทศไทย) จำกัด ด้วยสัดส่วนการถือหุ้น 51% และ
49% ตามลำดับ มีทุนจดทะเบียน 28.5 ล้านบาท ดำเนินธุรกิจการผลิตอุปกรณ์ตกแต่งภายในรถยนต์

14)บริษัท เอเบิล ซาโน่ อินดัสตรีส์ (1996) จำกัด (“ASICO”) เป็นบริษัทร่วมทุนระหว่าง AH
ถือหุ้นร้อยละ 45.6 และผู้ร่วมทุนชาวญี่ปุ่นได้แก่ บ. ซันโอ อินดัสเตรียล ถือหุ้นร้อยละ 51 และ
นิชโช อิไว คอร์ปอร์เรชั่น ถือหุ้นร้อยละ 3.4 ปัจจุบันมีทุนจดทะเบียนและทุนชำระแล้ว 117.7
ล้านบาท ASICO เป็นผู้ผลิตท่อน้ำมันเบรก ท่อน้ำมันเชื้อเพลิง ท่อน้ำมันคลัช และชิ้นส่วนเครื่องยนต์

15)บริษัท ซาโน่ อินดัสตรีส์ (ประเทศไทย) จำกัด (“SANOH”) เป็นบริษัทร่วมทุนระหว่าง AH
ถือหุ้นร้อยละ 20 และผู้ร่วมทุนชาวญี่ปุ่นได้แก่ ซาโน อินดัสเตรียล คอมพานี และมิตซูบิชิ
คอร์ปอร์เรชั่น ถือหุ้นร้อยละ 65 และ 15 ตามลำดับ ปัจจุบันมีทุนจดทะเบียนและทุนชำระแล้ว
146.25 ล้านบาท ดำเนินธุรกิจผลิตท่อสำหรับเครื่องยนต์

ธุรกิจในต่างประเทศ

1)  บริษัท คุนซาน เจินไต-ซินเชง พรีซิชั่น ฟอร์จจิ้ง จำกัด (“KCXPF”) เป็นบริษัทย่อยของ AH
    โดย AH ถือหุ้นทั้งหมด KCXPF ตั้งอยู่ที่นิคมอุตสาหกรรมคุนชาน
    ปัจจุบันดำเนินธุรกิจในการผลิตและจัดส่งชิ้นส่วนรถยนต์ที่เป็นการตีอัดขึ้นรูปและชิ้นส่วนกัดผิวอื่น
    ๆ ที่ใช้กับรถยนต์และรถมอเตอร์ไซค์ผลิตภัณฑ์หลักได้แก่ วงล้อซิงโครไนซ์ (Synchronizer
    Rims) ชุดเกียร์ (Gear Set) และก้านลูกสูบเครื่องยนต์ (Connecting Rod)

2)  บริษัท อาปิโก เซี่ยงไฮ้ จำกัด (“AS”) เป็นบริษัทย่อยของ AH โดย AH
    ถือหุ้นทั้งหมดของทุนจดทะเบียนชำระแล้ว 1 ล้านเหรียญสหรัฐ
    ดำเนินธุรกิจให้บริการตีกลึงอะไหล่ชิ้นส่วนรถยนต์ อยู่ที่จังหวัดชิงพู่ มลฑลเซี่ยงไฮ้ในประเทศจีน

3)  บริษัท อาปิโก อินเวสเมนท์ พีทีอี จำกัด (“AIPL”) เป็นบริษัทย่อยของ AH โดย AH ถือหุ้น
    100% ซึ่งเป็นบริษัทที่จัดตั้งขึ้นเมื่อปี 2549 ในประเทศสิงคโปร์ มีทุนจดทะเบียนชำระแล้ว
    6.97 ล้านเหรียญสิงคโปร์ ดำเนินธุรกิจการลงทุน และการควบรวมกิจการในบริษัทอื่น

4)  บริษัท นิว เอร่า เชลส์ (มาเลเซีย) จำกัด (“NESSB”) เป็นบริษัทร่วมทุนระหว่าง AH
    ที่ถือหุ้นร้อยละ 40 กับ นักธุรกิจชาวมาเลเซียที่ถื่อหุ้นร้อยละ 60 มีทุนชำระแล้ว 1.5
    ล้านริงกิต หรือประมาณ 16.5 ล้านบาท
    ดำเนินธุรกิจตัวแทนจำหน่ายและบริการหลังการขายรถยนต์ ฮอนด้า NESSB
    มีห้องโชว์และศูนย์บริการหลังการขายตั้งอยู่ในกรุงกัวลาลัมเปอร์เมืองหลวงของประเทศมาเลเซีย

5)  บริษัท เทเนกา เซเทีย รีซอสเซส จำกัด (“TSRSB”) เป็นบริษัทร่วมทุนระหว่าง AH
    ที่ถือหุ้นร้อยละ 49 กับ นักธุรกิจชาวมาเลเซียที่ถือหุ้นร้อยละ 51 มีทุนชำระแล้ว 6 ล้านริงกิต
    หรือประมาณ 66 ล้านบาท ดำเนินธุรกิจตัวแทนจำหน่ายและบริการหลังการขายรถยนต์ฮอนด้า
    TSRSB มีโชว์รูมและศูนย์บริการหลังการขายตั้งอยู่ในรัฐ Petaling Jaya ประเทศมาเลเซีย

6)  บริษัท เอเบิล ไอทีเอส พีทีอี จำกัด (“AITSPL”) เป็นบริษัทที่ถือหุ้น 100% โดย AH
    จัดตั้งขึ้นเมื่อปี 2549 อยู่ที่นิคมอุตสาหกรรมโลยาง ประเทศสิงคโปร์ มีทุนจดทะเบียนชำระแล้ว
    310,000 เหรียญสิงคโปร์ ดำเนินธุรกิจทางด้านระบบนำร่องการเดินทางยานยนต์

7)  บริษัท คาซึยา อินเตอร์เนชั่นแนล พีทีอี ลิมิเต็ด (“KIPL”) บริษัทร่วมทุนระหว่าง AH, บริษัท
    แจ็คสปีด คอร์ปอเรชั่น จำกัด และบริษัท คอร์ยอร์ พีทีอี ลิมิเต็ด ด้วยสัดส่วนการถือหุ้นร้อยละ
    30, 51, และ 19 ตามลำดับ บริษัท KIPL ตั้งอยู่ที่นิคมอุตสาหกรรมโลยาง ประเทศสิงคโปร์
    ดำเนินธุรกิจเกี่ยวกับผลิตภัณฑ์พิมพ์ลายไม้และกำมะหยี่เทียม

8)  บริษัท แจ็คสปีด คอร์ปเปอเรชั่น (“JCL”) เป็นบริษัทที่ AH ถือหุ้น 20%
    มีทุนจดทะเบียนชำระแล้ว 21.1 ล้านเหรียญสิงคโปร์
    ดำเนินธุรกิจทางด้านการผลิตชิ้นส่วนประดับสำหรับอุตสาหกรรมการขนส่ง

9)  บริษัท อาปิโก เอ็นจิเนียร์ริ่ง (“มาเลเซีย”) จำกัด (“AEM”) เป็นบริษัทที่ AH ถือหุ้น 49%
    โดย AH บริษัทนี้ตั้งไว้เพื่อรองรับโอกาสทางธุรกิจในอนาคต
    โดยขณะนี้ได้ซื้อที่ดินไว้สำหรับจัดตั้งห้องโชว์รูม ของฮอนด้าไว้แล้ว

2.3 โครงสร้างรายได้ของกลุ่มบริษัทฯ

โครงสร้างรายได้ของบริษัทฯและบริษัทย่อย ดังแสดงในตารางต่อไปนี้

+---------------+-------+------+------+----+------+----+------+----+
| ผลิตภัณฑ์/บริการ  | ดำเ   | ร้อย  | ปี    |    | ปี    |    | ปี    |    |
|               | นินกิจก | ละขอ | 2548 |    | 2549 |    | 2550 |    |
|               | ารโดย | ง กา |      |    |      |    |      |    |
|               |       | รถือห | (งบ  |    | (งบ  |    | (งบ  |    |
|               |       | ุ้นของ | รวม) |    | รวม) |    | รวม) |    |
|               |       | บริษัท |      |    |      |    |      |    |
+---------------+-------+------+------+----+------+----+------+----+
|               |       |      | ล้า   | ร  | ล้า   | ร  | ล้า   | ร  |
|               |       |      | นบาท | ้อย | นบาท | ้อย | นบาท | ้อย |
|               |       |      |      | ละ |      | ละ |      | ละ |
+---------------+-------+------+------+----+------+----+------+----+
| อุปกรณ์จับยึด     | AH    | -    | 79.8 | 0. | 1    | 0. | 16   | 1. |
|               |       |      |      | 96 | 8.04 | 23 | 9.75 | 75 |
+---------------+-------+------+------+----+------+----+------+----+
| แม่พิมพ์         | AH    | -    | 4.59 | 0. | 12   | 1. | 13   | 1. |
|               |       |      |      | 06 | 7.91 | 59 | 0.76 | 35 |
+---------------+-------+------+------+----+------+----+------+----+
| ชิ้นส่วนรถยนต์    | A     | 100  | 1,18 | 1  | 1,14 | 1  | 1,52 | 1  |
|               | H,AHP |      | 0.38 | 4. | 3.09 | 4. | 2.40 | 5. |
|               |       |      |      | 20 |      | 27 |      | 70 |
+---------------+-------+------+------+----+------+----+------+----+
| ตัวแ           | NESC  | 100  | 65   | 7. | 86   | 1  | 81   | 8. |
| ทนจำหน่ายรถยนต์ |       |      | 1.47 | 84 | 3.85 | 0. | 6.23 | 42 |
|               |       |      |      |    |      | 78 |      |    |
+---------------+-------+------+------+----+------+----+------+----+
|               | AM    | 100  | 41   | 5. | 25   | 3. | 19   | 1. |
|               |       |      | 9.37 | 05 | 6.10 | 20 | 2.07 | 98 |
+---------------+-------+------+------+----+------+----+------+----+
|               | TSRSB | 49   | 1,06 | 1  | 86   | 1  | 99   | 1  |
|               |       |      | 2.70 | 2. | 5.40 | 0. | 7.61 | 0. |
|               |       |      |      | 79 |      | 80 |      | 29 |
+---------------+-------+------+------+----+------+----+------+----+
| ชุดโครง        | AA    | 100  | 4,47 | 5  | 4,11 | 5  | 3,31 | 3  |
| ช่วงล่างรถกระบะ |       |      | 0.22 | 3. | 1.57 | 1. | 5.55 | 4. |
|               |       |      |      | 79 |      | 33 |      | 18 |
+---------------+-------+------+------+----+------+----+------+----+
| ชิ้นส่วนตีอัดขึ้นรูป  | KCX   | 100  | 19   | 2. | 24   | 3. | 26   | 2. |
|               | PF,AS |      | 3.48 | 32 | 8.36 | 10 | 7.58 | 76 |
+---------------+-------+------+------+----+------+----+------+----+
|               | AF    | 100  | -    | -  | -    |    | 1,09 | 1  |
|               |       |      |      |    |      |    | 7.64 | 1. |
|               |       |      |      |    |      |    |      | 32 |
+---------------+-------+------+------+----+------+----+------+----+
| ชิ้นส่วนพลาสติก   | AP    | 100  | -    | -  | -    |    | 61   | 6. |
|               |       |      |      |    |      |    | 7.32 | 36 |
+---------------+-------+------+------+----+------+----+------+----+
| อื่นๆ           |       |      | 24   | 2. | 37   | 4. | 57   | 5. |
|               |       |      | 8.47 | 99 | 5.92 | 69 | 2.10 | 90 |
+---------------+-------+------+------+----+------+----+------+----+
| รวม           |       |      | 8,31 | 1  | 8,01 | 1  | 9,69 | 1  |
|               |       |      | 0.49 | 00 | 0.24 | 00 | 9.01 | 00 |
|               |       |      |      | .0 |      |    |      |    |
+---------------+-------+------+------+----+------+----+------+----+

2.4 จุดมุ่งหมายในการดำเนินธุรกิจ

เป้าหมายหลักของบริษัทอาปิโก ไฮเทค คือ
การรักษาความเป็นผู้นำในธุรกิจผลิตอุปกรณ์จับยึดประเภท low volume
ซึ่งหมายความว่าเป็นอุปกรณ์จับยึดที่สามารถนำไปใช้ในการประกอบรถยนต์ในโรงงานประกอบรถยนต์ซึ่งผลิตรถยนต์ไม่สูงกว่า
20,000 คันต่อปี ในขณะเดียวกันบริษัทฯ ก็มีเป้าหมายที่จะขยายการผลิตอุปกรณ์จับยึดไปยังประเภท
high volume ซึ่งสามารถนำไปประกอบรถยนต์ได้มากกว่า 20,000 คันต่อปี
โดยการร่วมทุนกับพันธมิตรทางธุรกิจ กับบริษัทต่างๆ ในต่างประเทศ

สำหรับตลาดชิ้นส่วนรถยนต์บริษัทมีเป้าหมายที่จะมีการพัฒนาในด้านความปลอดภัย คุณภาพ ต้นทุน
การจัดส่งสินค้า วิศวกรรม และการจัดการ (SQCDEM) อย่างต่อเนื่อง
ปัจจุบันคุณภาพสินค้าของบริษัทฯ เป็นที่ยอมรับจากลูกค้ารายใหญ่ของบริษัทฯ เช่น บริษัท
ออโตอัลไลแอนซ์ (ประเทศไทย) (ฟอร์ดและมาสด้า), นิสสัน, อิซูซุ, ฮอนด้า, โตโยต้า
และเจเนอรัล มอร์เตอร์ อีกทั้ง บริษัทฯ
มีเป้าหมายที่จะเป็นเป็นบริษัทที่มีความเป็นเลิศทางด้านการผลิต
ด้วยการรักษามาตรฐานทางด้านความปลอดภัย คุณภาพ ต้นทุน การจัดส่งสินค้า วิศวกรรม
และการจัดการ นอกจากนี้ บริษัทฯ
ยังตั้งเป้าหมายที่จะยกระดับความสัมพันธ์ทางธุรกิจกับผู้ประกอบรถยนต์ต่างๆ ให้สูงขึ้น

ในธุรกิจตัวแทนจำหน่ายรถยนต์ บริษัทฯ
มีเป้าหมายที่จะทำยอดขายเป็นที่หนึ่งของการเป็นตัวแทนจำหน่ายรถยนต์ฮอนด้า และมิตซุบิชิ อีกทั้ง
ยังคงพยายามที่จะรักษาอันดับที่หนึ่งของการเป็นตัวแทนจำหน่ายรถยนต์ฟอร์ด
โดยการพัฒนาการบริการที่ดีเลิศ และการขยายโชว์รูมและศูนย์บริการเพื่อรองรับลูกค้าที่เพิ่มมากขึ้น

ขณะนี้ บริษัทฯ ได้เข้าครอบครองกิจการบริษัท เคพีเอ็น ออโตโมทีฟ จำกัด (มหาชน)
ซึ่งดำเนินธุรกิจหลักทางด้านการผลิตชิ้นส่วนโลหะตีอัดขึ้นรูป ซึ่งดำเนินความร่วมมือกับ บริษัท คุนชาน
เจินไต-ชินเซง พรีซิชั่น ฟอร์จจิ้ง จำกัด (KCXPF) เป้าหมายของบริษัทฯ
คือการเป็นผู้ผลิตชิ้นส่วนโลหะตีอัดขึ้นรูปรายใหญ่สำหรับอุตสาหกรรมยานยนต์ในภูมิภาคเอเซีย